CELEX: 62018TN0337
Language: da
Date: 2018-06-01 00:00:00
Title: Sag T-337/18: Sag anlagt den 1. juni 2018 — Laboratoire Pareva mod Kommissionen

201807270072025332018/C 285/523372018TC28520180813DA01DAINFO_JUDICIAL20180601363721Sag T-337/18: Sag anlagt den 1. juni 2018 — Laboratoire Pareva mod Kommissionen
 ---documentbreak--- C2852018DA3610120180601DA0052361372Sag anlagt den 1. juni 2018 — Laboratoire Pareva mod Kommissionen
   (Sag T-337/18)2018/C 285/52Processprog: engelsk
      Parter
   
   
      Sagsøger: Laboratoire Pareva (Saint Martin de Crau, Frankrig) (ved advokaterne K. Van Maldegem og S. Englebert)
   
      Sagsøgt: Europa-Kommissionen
   
      Sagsøgerens påstande
   
   
            —
         
         
            Sagen antages til realitetsbehandling og sagsøgerne gives medhold.
         
      
            —
         
         
            Kommissionens gennemførelsesafgørelse (EU) 2018/619 (
                  1
               ) af 20. april 2018 om ikke at godkende PHMB (1415; 4,7) som et eksisterende aktivstof til anvendelse i biocidholdige produkter af produkttype 1, 5 og 6 i henhold til forordning nr. 528/2012 (
                  2
               ) (herefter »den anfægtede afgørelse«) annulleres.
         
      
            —
         
         
            Europa-Kommissionen tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   Sagsøgeren har gjort gældende, at den anfægtede afgørelse blev vedtaget af Kommissionen i strid med traktaten om Den Europæiske Unions funktionsmåde (TEUF), den afledte EU-ret og principperne i EU-retten. Sagsøgeren har følgelig nedlagt påstand om annullation af den anfægtede afgørelse på grundlag af de følgende tre anbringender:
   
            1.
         
         
            Første anbringende om væsentlige proceduremæssige fejl:
            
                     —
                  
                  
                     Kommissionen har ikke overholdt de proceduremæssige skridt, som den skulle følge før vedtagelsen af den anfægtede afgørelse. Kommissionen har tilsidesat væsentlige proceduremæssige regler i artikel 6, stk. 7, litra a), og artikel 6, stk. 7, litra b), i Kommissionens delegerede forordning (EU) nr. 1062/2014 (
                           3
                        ), der, såfremt de var blevet efterlevet, kunne have ført til et andet resultat.
                  
               
      
            2.
         
         
            Andet anbringende om et åbenbart fejlskøn:
            
                     —
                  
                  
                     Kommissionen har foretaget et åbenbart fejlskøn, idet den tog hensyn til irrelevante faktorer i forbindelse med dens vurdering af PHMB, og idet den har undladt at tillægge faktorer, der er specifikke og relevante for sagsøgerens PHMB, tilstrækkelig og passende vægt.
                  
               
      
            3.
         
         
            Tredje anbringende om tilsidesættelse af grundlæggende principper i EU-retten og retten til forsvar:
            
                     —
                  
                  
                     Kommissionen har ikke sikret, at sagsøgeren fik en fuldstændig, passende og effektiv mulighed for at indgive bemærkninger under sagen.
                  
               
      (
         1
      ) – Kommissionens gennemførelsesafgørelse (EU) 2018/619 af 20.4.2018 om ikke at godkende PHMB (1415; 4,7) som et eksisterende aktivstof til anvendelse i biocidholdige produkter af produkttype 1, 5 og 6 (EUT 2018, L 102, s. 21).
   (
         2
      ) – Europa-Parlamentets og Rådets forordning (EU) nr. 528/2012 af 22.5.2012 om tilgængeliggørelse på markedet og anvendelse af biocidholdige produkter (EUT 2012, L 167, s. 1).
   (
         3
      ) – Kommissionens delegerede forordning (EU) nr. 1062/2014 af 4.8.2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294, s. 1).